KINNITATUD 
Õhuväe ülema 30.04.2024
käskkirjaga nr 745

Õhuväe lennujuhtide tööaja korralduse
piirangud ja põhimõtted 

Vastavalt Euroopa Komisjoni rakendusmääruse (EL) 2017/373 Lisa IV 3. jao punktile S.OR.320 rakendatakse lennujuhtidele töögraafiku planeerimisel järgnevaid piiranguid ja põhimõtteid:
1)	maksimaalne järjestikuste tööpäevade arv, mil tööülesandeid täidetakse on 5 (võimalikud variandid: 5 päevast vahetust; 3 päevast vahetust, millele järgneb 1 öövahetus; 1 päevane vahetus, millele järgneb 2 öövahetust);
2)	maksimaalne tööaja tundide arv vahetuse jooksul on 24 tundi;
3)	maksimaalne ilma vaheaegadeta lennujuhtimisteenuse osutamise aeg on 24 tundi; 
4)	tööaja ja vaheaegade suhe lennujuhtimisteenuse osutamisel on 2:1;
5)	minimaalne puhkeaeg on 11 tundi;
6)	maksimaalne järjestikuste tööaegade arv, mis ulatuvad ööaega on 2 vahetust;
7)	minimaalne  puhkeaeg pärast tööaega, mis ulatub ööaega, on vähemalt 44 tundi;
8)	minimaalne puhkeaegade arv ühes graafikutsüklis on 1. Juhul kui graafikutsüklis on märgitud üks vahetus.

Graafikute koostamise põhimõtted
Kui lennujuhid täidavad oma ametijuhendist tulenevaid ülesandeid summeeritud tööajaarvestuse alusel: 
1)	päevases vahetuses on üldjuhul 2 lennujuhti, ööaega katvas vahetuses 1 lennujuht; 
2)	päevase vahetuse pikkus on 8,5 tundi; 
3)	ööaega katva vahetuse pikkus on 16,5 tundi.